
         Περιφερειακό Τμήμα Χαλκίδας
Χαλκίδα, 14 Οκτωβρίου 2026
ΔΕΛΤΙΟ ΤΥΠΟΥ

Υγειονομική κάλυψη του 4ου Cafeina Day by Portfolio Evie στους Καθενούς Ευβοίας από το Περιφερειακό Τμήμα Ε.Ε.Σ. Χαλκίδας 

Την υγειονομική κάλυψη του 4ου Cafeina Day by Portfolio Evie – Παραδοσιακό Καζάνι Σαγιά, που πραγματοποιήθηκε την Κυριακή, 11 Οκτωβρίου 2026 στους Καθενούς Ευβοίας, ανέλαβαν οι Εθελοντές του Τομέα Υγείας του Περιφερειακού Τμήματος Ελληνικού Ερυθρού Σταυρού Χαλκίδας.
Με αίσθημα ευθύνης και ετοιμότητα, οι Εθελοντές βρέθηκαν κοντά στους συμμετέχοντες και τους επισκέπτες της εκδήλωσης, προσφέροντας υγειονομική υποστήριξη και συμβάλλοντας στην ασφαλή διεξαγωγή της.

Η συμμετοχή σε εκδηλώσεις της τοπικής κοινωνίας αποτελεί σημαντική πτυχή του έργου του  Ε.Ε.Σ. Χαλκίδας.

Μέσα από την παρουσία τους, οι Εθελοντές αναδεικνύουν έμπρακτα την αξία της πρόληψης, της αλληλεγγύης και της ανιδιοτελούς προσφοράς προς το συνάνθρωπο.
Το Περιφερειακό Τμήμα Ε.Ε.Σ. Χαλκίδας παραμένει σταθερά προσανατολισμένο στην υποστήριξη της κοινωνίας, με τους Εθελοντές του να αποτελούν την καρδιά και τη δύναμη του ανθρωπιστικού του έργου.

Ευχαριστούμε θερμά τους Εθελοντές μας για την παρουσία και την προσφορά τους. 

